Nafarroako Parlamentuko Mahaiak, 2018ko urtarrilaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, jakitekoa ea zer alde dagoen, ingeles eskolei eta ingelesezko eskolei dagokienez, Ingelesez Ikasteko Programa edo British programa ezarria duten ikastetxe publikoen artean.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko urtarrilaren 22an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

– Hezkuntza Departamentuak egin al du inolako analisirik, Ingelesez Ikasteko Programa edo British programa ezarrita duten Nafarroako ikastetxeen artean ingeles-klaseei eta ingelesezko klaseei dagokienez dauden aldeei buruz?

– Zer ondorio atera du?

– Departamentuaren ustez egokia al da ikastetxeen artean halako alde handia egotea –astean 15 saiotik 6 saiora–, bereziki Haur Hezkuntzan? – Departamentuaren ustez egokia al da ikastetxe bat egotea Haur Hezkuntzako hiru mailetan astean are 6,7 eta 7 saio dituena, beste ikastetxeetan baino askoz ere gutxiago?

– Departamentuaren ustez zer arrazoi egon daiteke halako aldea esplikatzeko? Departamentuaren ustez, zerikusirik izan al dezake hezkuntza premia bereziak dituzten ikasle asko egoteak zenbait ikastetxetan?

– Departamentuak nola azaltzen du ikastetxe batzuek asteko ingeles-eskolak eta ingelesezko eskolak murriztu izana ikasturte honetan, 2016-2017 ikasturtearen aldean (batzuek, baita 2 edo 3 saio ere)?

– Zuzendaritza-taldeekin bilerarik egin al duzue auzia aztertzeko?

– Departamentuaren ustez, alde horiek diskriminaziorik edo aukera-berdintasun faltarik eragin al dezakete ikastetxe ezberdinetan eskolatuta dauden ikasleen artean?

– Departamentuak zer neurri hartu du ingelesezko saio gutxien dauzkaten ikastetxeen beharrizanei erantzuteko?

– Departamentuak egin al du inolako bilerarik guraso-elkarteekin, ikastetxe ezberdinetan gertatzen diren egoera ezberdinak azaltzeko?

– Departamentuak nola azaltzen ditu asteko ingelesezko eskolei dagokienez ikastetxe publikoen eta itunduen artean dauden aldeak, bereziki Haur Hezkuntzan?

– Departamentua zergatik ez da jartzen Atzerriko Hizkuntzetan Ikasteko Programen aitzindaritzan, Nafarroako hezkuntza-sistemaren planteamendu estrategiko gisa?

– Abenduaren 30eko 147/2016 Foru Aginduarekin bat, zer hobekuntza-plan ezarri da?

– Departamentuak egin al du ikastetxeko hizkuntza planen gaurkotzearen jarraipenik, eta horietan lagundu al du? Zergatik daude ikastetxeak oraindik ere plan gaurkoturik ez daukatenak?

Corellan, 2018ko urtarrilaren 12an

Foru parlamentaria: Alberto Catalán Higueras